Gitarkameratene

**Gitarkameratene** var en norsk supergruppe som bestod av de fire visesangerne Jan Eggum, Halvdan Sivertsen, Øystein Sunde og Lillebjørn Nilsen.

Sunde, Sivertsen og Nilsen kom tilfeldigvis sammen under en festival i Sarpsborg sommeren 1987. De havnet på samme scene, og etter den vellykkede spontankonserten ble de enige om å gjøre noe mer. De ble enige om å inkludere Eggum, og gruppen ble formelt stiftet i 1988. De gav ut to plater og holdt en rekke konserter frem til 1994. Etter sitt andre album ''Typisk norsk'', ble de kåret til Årets spellemann under Spellemannprisen 1990 og vant i tillegg klassen visesang for albumet.

Gitarkameratene ble gjenforent i 2003, dog kun for å spille inn en sang til albumet *[[Gull i fra grønne skoger]]* (Spinner), som er en hyllest til Vidar Sandbeck. Da spilte de inn sin versjon av *Gull og grønne skoger*.

Den 4. januar 2010 informerte Gitarkameratene om en ny gjenforening, som i første omgang dreide seg om to konserter i mars samme år. Etterhvert ble konsertplanen utvidet til en turné over store deler av landet. Samtidig ga bandet ut livealbumet ''Kanon'' med innspillinger fra Grieghallen i Bergen i 1990.

I 2012 ga Gitarkameratene ut en DVD, og gjennom høsten 2012 opptrådte de på Dizzie Showteater med nytt program.

På hver eneste soloplate enkeltmedlemmene har laget etter 1988 står teksten «En gang gitarkamerat – alltid gitarkamerat!»

Under Lillebjørn Nilsens begravelse den 9. februar 2024 opptrådte de gjenværende medlemmene Øystein Sunde, Halvdan Sivertsen og Jan Eggum, med Nilsens sang "Se alltid lyst på livet." Samtidig informerte Sivertsen om at Gitarkameratene nå var offisielt lagt ned. 

## Medlemmer
* Øystein Sunde – sang, gitarer, bass, dobro, låtskriver
* Halvdan Sivertsen – sang, gitarer,  bass, låtskriver
* Jan Eggum – sang, gitarer, bass, trekkspill, låtskriver
* Lillebjørn Nilsen – sang, gitarer, fiolin, hardingfele, munnspill, fløyter, låtskriver

Fil:%C3%98ystein_Sunde_Cosmopolite_(205830).jpg|Øystein Sunde
Fil:Halvdan_Sivertsen_(9190096463).jpg|Halvdan Sivertsen
Fil:Jan_Eggum_Kongsberg_Jazzfestival_2022_(171737)_(cropped).jpg|Jan Eggum
Fil:Lillebjørn Nilsen.jpg|Lillebjørn Nilsen


## Diskografi
* 1989: ''Gitarkameratene''
* 1990: ''Typisk norsk''
* 2010: ''Kanon''
### Singler
*1990: *Barn av regnbuen*

### DVD
* 2012: *Historien om Gitarkameratene* – Grappa 4390

## Gitarkameratene på NRK
* *Kysten rundt* – (sendt 24. september 1988). Medley «Heksedans»/«Bysommer»/«Den aller største noen noensinne hadde sett»/«Levende lyd» fremføres.
* *Fredagskafe* – (sendt 9. desember 1988). Opptak fra Kafe Skarven i Tromsø.
* *Gitarkameratene* – (sendt 4. mars 1989). Opptak fra Kafe Skarven i Tromsø.
* *Gitarkameratene* – (sendt 13. oktober 1990).
* *Redd barnas festkonsert i Oslo konserthus* – (sendt 4. november 1990). «Ryktet forteller» fremføres.
* *[[Spellemannprisen 1990]]* – (sendt 2. februar 1991). Vinner pris for *Visesang* og *Årets spellemann*. Medleyen «Fisketur i øsende regn»/«Gammal Amazon»/«Ryktet forteller»/«Venner» fremføres.
* *Klar, ferdig, jobb* –  (sendt 23. oktober 1993). «Fort gjort å glemme» fremføres.
* *Gitarkameratene på scenen* (1:2) – (sendt 17. desember 1994).
* *Gitarkameratene på scenen* (2:2) – (sendt 26. desember 1994).
* *Først & sist* – (sendt 12. desember 2003). Foruten intervju fremfører de «Gull og grønne skoger».
**En gang gitarkamerat, alltid gitarkamerat* – (sendt 9. april 2012; opptaket er fra 28. mai 2011 i Harstad kulturhus).

## Referanser


## Eksterne lenker
* 
* gitarkameratene.no Offisiell hjemmeside 
* Gitarkameratene på Facebook
* Gitarkameratene på Twitter
* Gitarkameratene på MySpace
* Biografi "Norsk pop- og rockleksikon" fra Vega Forlag (2005)
* Øystein Sunde om Gitarkameratene